Vremea se strică aproape în toată Europa. Meteorologii au emis un cod roșu de vijelii și furtuni. Care sunt țările afectate și cât timp vor dura aceste fenomene extreme, aflați în rândurile următoare.
Autoritățile din Germania au emis un cod roșu de furtuni puternice, valabil de joi după-amiază, începând cu ora 15, până vineri dimineața, la ora 4.
Italia este și ea lovită de fenomene extreme. Meteorologii au emis cod portocaliu de vijelii în regiunile Lazio și Campania de joi până vineri dimineață. Potrivit acestora, urmează ca furtunile să se extindă, tot de vineri, spre sud-estul continentului.
Franța a fost deja afectată de către furtuni și vijelii. Zborurile au fost oprite pe aeroportul din Paris din cauza unei alerte de grindină. Totodată, zone de lângă capitală au fost distruse de vânturile foarte puternice. Grindina a distrus aproape tot în regiunea Île-de-France.
Nici Anglia nu a scăpat de furia naturii. Sunt în vigoare două coduri galbene. Până acum, o mare parte din sudul Regatului Unit a fost afectat, dar și unele părți din sudul Țării Galilor. Furtunile și ploile abundente au făcut prăpăd.
Meteorologii au anunțat că vom avea parte de vreme rece, ploi și chiar vijelii în unele zone, în perioada Paștelui. Astăzi, 2 mai, ploile sunt prezente în Oltenia, Muntenia dar și în Dobrogea
În noaptea de Înviere, precipitațiile vor fi prezente mai ales în sud-vestul teritoriului în zona Olteniei, în zona Banatului, dar treptat și în Crișana, Maramureș, Transilvania și în majoritatea zonelor montante.
”Pe măsură ce ne apropiem de noaptea de Înviere și de prima zi de Paște, ploile vor fi prezente mai ales în sud-vestul teritoriului, în zona Olteniei, în zona Banatului, dar treptat și în Crișana, Maramureș, Transilvania și desigur în zonele montane aferente.
Temperaturile nu vor avea oscilații semnificative, de la o zi la alta, pe tot parcursul acestei minivacanțe. Maximele astăzi se vor încadra între 16° pe litoral și 26° în partea de vest a țării, mâine ne așteptăm la maxime cuprinse între 16 și 25°.
În zona Capitalei valorile termice se vor situa în jurul a 22° în următoarele zile, puțin mai scăzute pe parcursul zilei de mâine, iar minimele termice se vor încadra în mare parte din țară între 3 și 13°”, a mai spus Oana Păduraru.